《过排山驿》
清代·祖之望

路通五管势难平，人在松杉顶上行。日影倒翻飞鸟背，天风直挟大江声。

眼前野水多于地，到处青山半似城。闻道岭南林壑美，蛮烟瘴雨不须惊。

作者简介：（1755—1814）福建浦城人，字载璜，晚字子久，号舫斋。乾隆四十三年进士。授刑部主事。嘉庆初任湖北布政使。白莲教举兵，大吏皆统兵出战，之望独留镇守。官至刑部尚书。有《节制纪闻》、《皆山堂诗文钞》等。